medieval-data/medieval-letters huggingface dataset:
CDXVII.  Ad canonicos ecclesiae S. Antonini Placentinae.   (Anno 1139, Oct. 3.) [CAMPI,  Della Hist. de Piacenza,  I, p. 412.]
Author: Innocentius II

INNOCENTIUS episcopus, servus servorum Dei, dilectis filiis canonicis S. Antonini Placentiae, salutem et apostolicam benedictionem.

De morte quidem charissimi filii nostri Azonis presbyteri cardinalis praepositi vestri, tanto amplius condolemus, quanto magis personam ejus arctius amabamus, atque in ipsius obitu majora Sanctae Romanae Ecclesiae et nobis obsequia sunt subtracta. Verum quod in causa hujusmodi una nobis restat consolatio Salvatoris, universitatem vestram hortamur in Domino, quatenus in unitate et concordia persistatis, atque idoneam personam, invocata Spiritus Sancti gratia, vobis in praepositum eligatis, per cujus industriam ipsa ecclesia, Deo propitio, recte valeat gubernari, vosque sub ejus regimine tam spiritualiter quam temporaliter proficere valeatis: hoc scientes, quod personas et locum vestrum affectione paterna diligimus, et in quibus expedit, vobis consilium et auxilium, auxiliante Domino, exhibebimus. Datum Romae V Nonas Octobris.
CDXIX.  Privilegium pro monasterio S. Magni.   (Anno 1139, Oct. 20.) [HUNDII,  Metropolis Salisburgensis,  III, p. 522.]
Author: Innocentius II

INNOCENTIUS episcopus, servus servorum Dei, dilecto filio GEBEHARDO, provisori ecclesiae quae dicitur ad Ripas, ejusque successoribus regulariter substituendis in perpetuum.

Desiderium quod ad religionis propositum et animarum salutem pertinere monstratur, animo nos decet libenti concedere, et petentium desideriis congruum impertiri suffragium, ut videlicet fidelis devotio celerem sortiatur effectum, et utilitas postulata vires indubitanter assumat. Eapropter, dilecte in Domino fili Gebeharde, tuis rationabilibus postulationibus gratum praebemus assensum, et ecclesiam quae dicitur ad Ripas cui, auctore Domino, praesides sub apostolicae sedis tutela et protectione suscipimus, et praesentis scripti pagina communimus. In primis siquidem statuentes ut ordo canonicus qui secundum B. Augustini regulam in eodem loco noscitur institutus, futuris perpetuis temporibus inviolabiliter conservetur. Decernimus etiam ut quascunque possessiones, quaecunque bona eadem ecclesia inpraesentiarum juste et legitime possidet, aut in futurum concessione pontificum, largitione regum vel principum, oblatione fidelium, seu aliis justis modis, auxiliante Domino, poterit adipisci, firma tibi tuisque successoribus, et illibata permaneant. Nulli ergo omnino hominum fas sit praefatam ecclesiam temere perturbare, aut ejus possessiones auferre, vel ablatas retinere, minuere, aut aliquibus vexationibus fatigare, sed omnia integra conserventur eorum, pro quorum gubernatione et sustentatione concessa sunt, usibus omnimodis profutura. Si qua igitur in posterum ecclesiastica saecularisve persona, hanc nostrae constitutionis paginam sciens, contra eam temere venire tentaverit, secundo tertiove commonita, si non congrue satisfecerit, potestatis honorisque sui dignitate careat, reamque se divino judicio existere de perpetrat iniquitate cognoscat, et a sacratissimo corpore ac sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco jura sua servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen, amen, amen. Ego Innocentius Catholicae Ecclesiae episcopus ss. Ego Lucas presbyt. cardinalis tit. Sanctorum Joannis et Pauli ss. Ego Grysogonus presbyter card. titulo Praxedis ss. Datum Laterani per manus Aymerici sanctae Romanae Ecclesiae cardinalis diaconi et cancellarii, XIII Kal. Novembris, indictione III, Incarnationis Dominicae anno 1139, pontificatus domni Innocentii papae II anno X.
CDXXI.  Privilegium pro ecclesia S. Prosperi de Bondeno.   (Anno 1139, Oct. 23.) [TIRABOSCHI,  Memorie storiche Modenesi,  III, p. 8, ex archiv. monasterii S. Prosperi.]
Author: Innocentius II

INNOCENTIUS episcopus, servus servorum Dei, dilecto filio UGONI archipresbytero ecclesiae Sancti Prosperi de Bondeno ejusque successoribus regulariter substituendis, in perpetuum.

Piae postulatio voluntatis debet effectu prosequente compleri, ut devotionis sinceritas laudabiliter enitescat, et utilitas postulata vires indubitanter assumat. Eapropter, dilecte in Domino fili Ugo archipresbyter, tuis rationabilibus postulationibus justum praebentes assensum, ecclesiam Beati Prosperi, cui, auctore Domino, praeesse dignosceris, apostolicae sedis privilegio communimus. Statuimus enim ut quascunque possessiones . . . eadem ecclesia inpraesentiarum juste et legitime possidet, aut in futurum, concessione pontificum, liberalitate regum vel principum, oblatione fidelium . . . modis, auxiliante Domino, poterit adipisci, firma tibi tuisque successoribus et . . . permaneant. In quibus haec propriis nominibus exprimenda subjunximus . . . juxta jugera, ex alia parte Bondeni vinea una cum habitato . . . mansum Turicli, medietatem mansi Ferrarii, quartam partem mansi Domini . . . mansum Bubulo, Braidam Sancti Jacobi cum prato . . . juxta ecclesiam S. Martini. Decernimus ergo ut nulli omnino hominum liceat . . . praefatam ecclesiam temere perturbare, aut ejus possessiones auferre, aut ablatas retinere . . . vexationibus fatigare, sed omnia integra conserventur eorum, pro quorum gubernatione et sustentatione concessa sunt, usibus omnimodis profutura. Si qua igitur in futurum ecclesiastica saecularisve persona, hanc nostrae constitutionis paginam sciens, contra eam temere venire tentaverit, secundo tertiove commonita, si non congrue satisfecerit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore et sanguine Dei et Domini nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco jura sua servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen. Ego Innocentius Catholicae Ecclesiae episcopus subscripsi. Ego Conradus Sabinensis episcopus ss. Ego Petrus Castellanus episcopus ss. Ego Gerardus presbyter card. titulo S. Crucis in Jerusalem ss. Ego Anselmus presbyt. card. tit. S. Laurentii in Lucina ss. Ego Lucas presb. card. tit. SS. Joannis et Pauli. ss. Ego Grisogonus presb. card. tit. S. Praxedis ss. Datum Laterani per manum Almerici sanctae Romanae Ecclesiae diaconi cardinalis et cancellarii, X Kal. Novembris, indict. III, Incarnationis Dominicae anno 1139, pontificatus vero domni Innocentii papae II anno. X.
CDXXII.  Bulla pro controversia sedanda inter Manassem Meldensem episcopum et Risendam abbatissam Pharensis monasterii.   (Anno 1139, Oct. 23.) [DUPLESSIS,  Hist. de Meaux,  II, p. 34.]
Author: Innocentius II

INNOCENTIUS episcopus, servus servorum Dei, dilectae in Christo filiae RISENDI abbatissae Pharensis monasterii et sororibus in abbatiae regimine regulariter successuris in perpetuum.

Inter venerabilem siquidem fratrem nostrum Manassem Meldensem episcopum, et te, dilecta in Christo filia Risendis abbatissa, controversia agebatur: quam profecto venerabilibus fratribus nostris Gaufrido Catalaunensi episcopo et Hugoni Altissiodorensi episcopo commisimus terminandam. Qui adhibitis sibi religiosis viris ac prudentibus eamdem controversiam, sicut ex eorum scriptis asserimus, terminarunt, etc. Datum Laterani per manum Aimerici sanctae Romanae Ecclesiae diaconi cardin. et cancellarii, X Kal. Novembris, indictione III, Incarnationis Dominicae 1139, pontificatus vero domni Innocentii II papae anno X.
CDXXIV.  Monasterii Richenbergensis (prope Goslariam) protectionem suscipit, disciplinamque ac possessiones confirmat.   (Anno 1139, Nov. 25.) [HEINECCIUS,  Antiq. Goslar.,  lib. II, p. 142.]
Author: Innocentius II

INNOCENTIUS episcopus, servus servorum Dei, dilecto filio GERHARDO Richenbergensis ecclesiae praeposito, et ejus fratribus canonicam vitam professis tam praesentibus quam futuris in perpetuum.

Religiosis desideriis facile accommodare debemus assensum, ut fidelis devotio celerem sortiatur effectum. Hujus rei gratia, dilecti in Domino filii, vestris petitionibus clementer annuimus, et Richenbergensem ecclesiam, in qua divino vacatis servitio, praesentis scripti patrocinio communimus, statuentes ut ordo canonicus secundum beati Augustini regulam in eodem loco perpetuis temporibus irrefragabiliter conservetur, adjicientes etiam ut nemini vestrum post factam ibi professionem, et habitum religionis assumptum, absque praelati sui licentia ad locum alium liceat transmigrare. Quascunque praeterea possessiones, quaecunque bona idem venerabilis locus, inpraesentiarum juste et legitime possidet, aut in futurum concessione pontificum, largitione regum vel principum, oblatione fidelium, seu aliis justis modis, praestante Domino, poterit adipisci, firma vobis in perpetuum et illibata permaneant. Decernimus ergo ut nulli omnino hominum fas sit praefatam vestram ecclesiam temere perturbare, aut ejus possessiones auferre, vel ablatas retinere, minuere, seu quibuslibet molestiis fatigare; sed omnia integra conserventur eorum, pro quorum gubernatione et sustentatione concessa sunt, usibus omnimodis profutura. Si qua igitur ecclesiastica saecularisve persona, hanc nostrae constitutionis paginam sciens, contra eam temere venire tentaverit, secundo tertiove commonita, nisi reatum suum congrua satisfactione correxerit, potestatis honorisque sui dignitate careat, reamque se divino judicio existere de perpetrata iniquitate cognoscat, et a sacratissimo corpore ac sanguine Dei et Domini nostri Jesu Christi aliena fiat, atque in extremo examine divinae subjaceat ultioni. Cunctis autem eidem loco sua jura servantibus sit pax Domini nostri Jesu Christi, quatenus et hic fructum bonae actionis percipiant, et apud supremum judicem praemia aeternae pacis inveniant. Amen, amen. Ego Octavianus diaconus cardinalis S. Nicolai in Ego Innocentius Catholicae Ecclesiae episcopus ss. Ego Conradus Fabianensis Ecclesiae episcopus ss. Ego Gerardus presbyter cardinalis tit. S. Crucis in Jerusalem ss. Ego Godefridus presbyter cardinalis tit. S. Vestinae ss. Ego Lucas presbyter cardinalis tit. SS. Joannis et Pauli ss. Ego Theodewinus S. Rufinae episcopus ss. Ego Otto diaconus cardinalis S. Georgii ad Velum Aureum ss. Ego Guido diaconus cardinalis S. Angeli ss. Carcere ss. Datum Laterani per manus Almerici sanctae Romanae Ecclesiae diaconi card. et cancellarii apostolicae sedis, indictione III, Incarnationis Dominicae anno millesimo centesimo tricesimo octavo, pontificatus vero domni Innocentii II anno IX.
CDXXXI.  Monasterii SS. Petri et Pauli Cantuariensis privilegia confirmat.   (Anno 1139.) [  Chronica W. Thorne  apud TWYSDEN,  Hist. Angl. Script.,  II, 1800.] CDXXXII  Ad Ludovicum Francorum regem.   (Anno 1139.) [BALUZ.,  Miscell.,  II, 165.]
Author: Innocentius II

INNOCENTIUS episcopus, servus servorum Dei, charissimo in Christo filio LUDOVICO illustri et glorioso Francorum regi, salutem et apostolicam benedictionem.

Gaudet agricola si arbor ab illo plantata altis haeret radicibus et fructum optimum praestat tempore opportuno. Cum ergo, charissime fili, tu nostris tanquam beati Petri manibus sis, ungente sancto Spiritu in regem a Domino consecratus, quanto de tuis bonis actibus et successibus jucundius gratulamur, tanto amaricosius, si secus egeris, contristamur. Nec decet regem ira stimulante ad illicita verba sive juramenta prorumpere, imo deberet cum magna maturitate et subtili libramine sermones suos actusque pensare et rerum exitum praevidere. Qui vero sacrosanctam Romanam matrem Ecclesiam molitur offendere aut ejus dignitatem imminuere, in coelum os ponit et indignationem de supernis acquirit. Sed quia personam tuam sincera charitate et affectione paterna diligimus, preces tuas admittimus, et compatientes nobili et famosae Remensi Ecclesiae, licentiam eligendi in archiepiscopum idoneam et honestam personam, quae tamen non sit regimini episcopatus astricta, canonicis Remensibus indulgemus. Praecipimus autem ut consilio venerabilium fratrum nostrorum Gaufredi Carnotensis apostolicae sedis legati, Hugonis Antisiodorensis, Gosseni Suessionensis et Alvisi Atrebatensis episcoporum, Spiritu sancto cooperante, id fiat. Et quoniam te Deus in regem eligi et ungi voluit ut sponsam suam, sanctam videlicet Ecclesiam, proprio sanguine suo redemptam, defenderes et ejus libertatem illibatam servares, per apostolica tibi scripta mandamus ac in remissionem peccatorum injungimus quatenus pravos illos Remensium conventus, quos compagnias vocant, potestate regia dissipes, et tam ecclesiam quam civitatem in eum statum et libertatem in qua erat tempore egregiae recordationis patris tui et fratris nostri Rainoldi archiepiscopi nuper defuncti reducas, damna vero quae Ecclesiae et ecclesiasticis personis a civibus sunt illata eis facias restaurari. Bonum est tibi ut Deus in hoc saeculo de te gaudeat defensore quam eum mala non corripiendo sentias in futuro ultorem.
CDXXXIV.  Monasterii S. Blasii possessiones et privilegia confirmat.   (Anno 1140, Jan. 21.) [NEUGART,  Cod. diplom. Aleman.,  II, 68.]
Author: Innocentius II
Date:  [BERTHOLDO]

INNOCENTIUS episcopus, servus servorum Dei, dilectis filiis B. abbati et fratribus monasterii Sancti Blasii, salutem et apostolicam benedictionem.

Licet ex injuncto nobis a Deo apostolatus officio fratres nostros episcopos et abbates communiter honorare ac diligere debeamus, et Ecclesiis sibi commissis suam justitiam conservare, illis tamen propensiori cura nos convenit providere quos beato Petro et sanctae Romanae Ecclesiae constat specialius adhaerere. Hujus rei gratia desideriis vestris clementer annuimus, et concessionem, quam vobis privilegii sui auctoritate praedecessor noster felicis memoriae Honorius confirmavit, nos quoque apostolica auctoritate praesenti scripto firmam atque ratam censemus, ut videlicet Ecclesias vestras ac decimas pertinentes Ecclesiis quas habetis vel habebitis, et a laicis recipere annuente Domino poteritis, vestris perpetuo usibus obtineatis, absque omni episcoporum vel aliorum contradictione, salva tamen episcopali reverentia. Propriis vero nominibus duximus exprimendas ecclesias quas inpraesentiarum idem venerabilis locus possidet cum utilitate decimarum. Ecclesia Nallingen, quae ab Anshalmo nobili viro cum dimidia portione decimarum est delegata, ecclesia Batimaringin, quae ab Arnoldo cum medietate decimarum monasterio est tradita, ecclesia Sneisanc, quae cum media portione decimarum Ecclesiae Sancti Blasii ab Erlewino comite est oblata, ecclesia Berowe et Nunkilcha quae a Gotefrido etiam cum portionibus decimarum sunt collatae. In his ergo vestris ecclesiis et in aliis quas habetis, decernimus ut nulli omnino hominum liceat vestrum praefatum monasterium temere perturbare, vel quibuslibet vexationibus infestare. Si quis autem hujus nostrae confirmationis auctoritatem sciens, contra eam temere venire tentaverit, secundo tertiove commonitus, si non reatum suum congrua satisfactione correxerit, indignationem omnipotentis Dei et beatorum Petri et Pauli apostolorum ejus incurrat. Amen. Data Laterani, XII Kal. Feb., anno 1137.
CDXXXV.  Privilegia ab imperatoribus atque antecessoribus suis monasterio S. Blasii collata, cellasque et ecclesias ejusdem confirmat.   (Anno 1140, Jan. 21.) [NEUGART,  ibid.,  p. 68.]
Author: Innocentius II

INNOCENTIUS episcopus, servus servorum Dei, dilecto filio BERTOLDO abbati monasterii S. Blasii, quod in Constantiensi episcopatu, in loco videlicet qui Nigra Silva dicitur situm est, ejusque successoribus regulariter substituendis in perpetuum.

Licet ex injuncto nobis a Deo apostolatus officio, etc., ut supra in bulla an. 1137. Hujus rei gratia, dilecte in Domino fili Bertolde abbas, tuis desideriis paterna benignitate annuimus et monasterium Beati Blasii cui auctore Deo praeesse dignosceris, praesentis scripti pagina communimus, statuentes ut quascunque possessiones, quaecunque bona idem venerabilis locus inpraesentiarum juste et canonice possidet, aut in futurum concessione pontificum, etc. In quibus haec propriis nominibus duximus exprimenda: videlicet cellas Hochsenhusen, Berowa, Wittenowa, Burgelun, cum omnibus earum pertinentiis, ecclesias quoque Nunchilcha, Sneisanc, Birbomestorf, Bathmaringin, Griezheim, similiter cum omnibus earum appendiciis, cellam etiam Wizelinhoven, cum suis pertinentiis. Confirmamus quoque dispositionem illam quam bonae recordationis Henricus quartus imperator de monasterii vestri libertate et advocatia constituit, et praedecessor noster felicis memoriae Calixtus auctoritatis suae privilegio roboravit, atque dilectus filius noster Lotharius rex praecepti sui firmitate munivit, et sanctae recordationis PP. Honorius episcoporum et cardinalium deliberatione firmavit, et nos in Lateranensi concilio approbavimus. Decernimus ergo ut nulli omnino hominum liceat vestrum praefatum monasterium temere perturbare, aut ejus possessiones auferre, vel ablatas retinere, minuere, vel quibuslibet vexationibus infestare, sed omnia integra conserventur eorum, pro quorum gubernatione et sustentatione concessa sunt, usibus omnimodis profutura. Si qua igitur, etc. Amen, amen, amen. Ego Innocentius Catholicae Ecclesiae eps. ss. Ego Theodewinus S. Rufinae eps. ss. Ego Albericus Hostiensis eps. ss. Ego Gerardus presb. card. tit. S. Crucis in Jerusalem ss. Ego Anselmus presb. card. tit. S. Laurentii in Lucina ss. Ego Lucas presb. card. tit. Sanctorum Joan. et Pauli ss. Ego Boetius presb. card. tit. S. Clementis ss. Ego Ivo presb. card. tit. Sanctorum Laurentii et Damasi ss. Ego Grisogonus presb. card. tit. S. Praxedis ss. Ego Gregorius diac. card. Sanctorum Sergii et Bacchi ss. Ego Otto diac. card. S. Georgii ad Velum Aureum ss. Ego Guido diac. card. Sanctorum Cosmae et Damiani ss. Ego Uass. diac. card. S. Eustachii ss. Ego Gregorius diac. card. S. Angeli ss. Datum Laterani per manum Aimerici S. Rom. Eccles. diac. card. et cancell. XII Kal. Febr., indictione III, Incarnationis Dominicae anno 1140, pontificatus vero domini Innoc. II papae anno X.
CDXXXVI.  Donationem quartae partis villae in Oningen, a Cunrado duce Zaringiae Augiensi monasterio factam, confirmat.   (Anno 1140, Febr. 17.) [HERGOTT,  Geneal. Hasb.,  II, p. 160.]
Author: Innocentius II

INNOCENTIUS episcopus, servus servorum Dei, dilecto filio FRIDELOO, abbati Augiensis monasterii, ejusque successoribus regulariter substituendis in perpetuum.

Ex commisso nobis a Deo apostolatus officio Ecclesiarum omnium curam nos convenit gerere, et si qua eis oblatione, seu donatione fidelium conferuntur, apostolico debemus munimine roborare. Quam profecto sollicitudinem erga Augiense monasterium tanto ampliorem gerere volumus, quanto specialius idem locus cum rebus ad ipsum pertinentibus, ad jus beati Petri cognoscitur pertinere. Eapropter, dilecte in Domino fili Frideloe abbas, tuis petitionibus gratum praebentes assensum, quartam partem villae Oningin, ab illustri viro Chunrado duce Zaringin cum omni jure et justitia, quam ipse successione haereditaria inibi habebat, Augiensi monasterio pia devotione collatam, in perpetuum tibi, tuisque successoribus, et per vos eidem coenobio confirmamus et praesenti privilegio communimus. Decernimus ergo ut nulli omnino hominum liceat vel ecclesiam vestram, super hac nostra confirmatione de caetero molestare, aut de praedicta portione villae aliquam vobis injuriam irrogare. Si quis autem hanc donationem, seu oblationem infringere, vel mutare ausu temerario attentaverit, secundo tertiove commonitus, si non congrue satisfecerit, potestatis honorisque sui dignitate careat, et donec corrigat reatum suum, excommunicationi subjaceat. Amen, amen, amen. Ego Innocentius Catholicae Ecclesiae episcopus Ego Lucas presbyter cardinalis tit. Sanctorum Joannis et Pauli. Ego Theodwinus episcopus Sanctae Rufinae. Ego Gotho Sanctae Romanae Ecclesiae cardinalis. Ego Ivo presbyter cardinalis tit. Sanctorum Laurentii et Damasi. Ego Grisogonus presbyter cardinalis tit. Sanctae Praxedis. Data Laterani per manum Aimerici, sanctae Romanae Ecclesiae diaconi cardinalis et cancellarii, XIII Kalend. Mart. indictione III, Incarnationis Dominicae anno 1139; pontificatus vero domni Innocentii II papae anno XI.
CDXXXVIII.  Ecclesiae Misnensis possessiones, petente Godebaldo episcopo, confirmat.   (Anno 1140, Febr. 27.) [JAFFÉ,  Regesta Rom. pont.,  p. 589, « ex schedis Pertzii.] CDXXXIX.  Privilegia exemptionesque abbatiae Egmondanae, monachorum Benedictinorum, et simul abbatiae Reinsburgensis, nobilium monialium ejusdem ordinis in Hollandia confirmat.   (Anno 1140, Febr. 28.) [MIRAEI  Opp. dipl.,  IV, p. 13.)
Author: Innocentius II

INNOCENTIUS episcopus, servus servorum Dei, dilecto filio WALTERO Egmondensis monasterii abbati, ejusque successoribus regulariter substituendis in perpetuum.

Nobilis vir Theodoricus comes de Hollandt Hierosolymam proficiscens, nostram praesentiam adiit. Inter caetera vero, quae secum de morum correctione et suae vitae institutione contulimus, idem illustris vir tam vice sua quam etiam Petronillae comitissae matris suae Egmondense monasterium, atque etiam Reynsburgense beato apostolorum principi devotionis intuitu proprietario jure obtulit, atque contradidit. Et nos igitur, quorum praecipue interest jura ejusdem coelorum clavigeri specialiter defensare, eadem venerabilia loca in proprietatem atque protectionem S. Romanae Ecclesiae suscepimus, eaque cum omnibus suis pertinentiis praesentis scripti patrocinio communimus. Decernimus ergo ut nulli omnino hominum liceat praefata monasteria temere perturbare, eorum possessiones auferre, vel ablatas retinere, seu quibuslibet molestiis fatigare, sed omnia integra conserventur eorum, pro quorum sustentatione et gubernatione concessa sunt, usibus omnimodis profutura. Ad indicium autem quod eadem monasteria B. Petri juris existant, singulis annis tam tu quam successores tui quatuor solidos Frisingensis monetae nobis nostrisque successoribus census nomine persolvetis. Si qua sane ecclesiastica saecularisve persona hujus nostrae constitutionis paginam sciens, contra eam temere venire tentaverit, secundo tertiove commonita, si non reatum suum congrua satisfactione correxerit, a sacratissimo corpore ac sanguine Dei et Domini Redemptoris nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco jura sua servantibus sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemia aeternae pacis inveniant. Amen, amen, amen. Bene Valete. Ego Innocentius Catholicae Ecclesiae episcopus subscripsi. Ego Conradus Sabinensis episcopus subscripsi. Ego Gerardus presbyter cardinalis tituli S. Crucis in Hierusalem subscripsi. Ego Otto diaconus cardinalis tituli S. Georgii subscripsi. Ego Michael presbyt. cardinalis tituli S. Laurentii in Lucina subscripsi. Ego Albertus Albanensis episcopus subscripsi. Ego Lucas presbyter cardinalis tituli SS. Joannis et Pauli subscripsi. Ego Albertus Ostiensis episcopus subscripsi. Ego Georgius diaconus S. Angeli subscripsi. Data Laterani per manum Aimerici Theodorici, S. Romanae Ecclesiae diaconi cardinalis et cancellarii, pridie Kalendas Martii, indictione tertia, Incarnationis Dominicae anno millesimo centesimo tricesimo nono, pontificatus vero domni Innocentii papae secundi anno undecimo.